เรื่องร้องเรียน: ด.ช. ธนภัทร นักเรียนชั้น ป.3/1 โรงเรียนประชาราษฎร์อุปถัมภ์วิทยา โดน เด็กในห้องใช้มีดทำร้ายร่างกาย ตรงมือเป็นแผลลึก โดยไม่ได้เกิดจากการเล่นกัน เกิดจากการจงใจทำร้ายและนี่ไม่ใช่ครั้งแรกที่โดนกระทำ ต้องให้เรื่องไปถึงที่สุดนะครับ
การดำเนินการของเจ้าหน้าที่: ผู้อำนวยการสถานศึกษาได้ดำเนินการเชิญผู้ปกครองทั้งสองฝ่ายและผู้เกี่ยวข้อง  ตามวันและเวลาที่ได้นัดหมายไว้ในวันที่ 22 กุมภาพันธ์ 2566 เวลา 09.00 น. เพื่อสอบถามข้อเท็จจริง พบว่า นักเรียน (ผู้ก่อเหตุ) ได้ทำร้ายร่างกาย เด็กชายธนภัทร ตรงหลังมือเป็นแผลถลอดโดยมีเจตนาจะลองเล่นไม่คิดว่าจะเป็นเรื่องใหญ่ ผู้อำนวยการใช้กระบวนการทางจิตวิทยาในการให้การอบรมแนะนำผู้ปกครองของเด็กที่ก่อเหตุ นักเรียนและผู้ปกครองผู้ก่อเหตุสำนึกและขอโทษเพื่อนนักเรียนและผู้ปกครอง(ผู้เสียหาย) ทั้งสองฝ่ายได้ฟังเหตุการณ์ ข้อเท็จจริง ยอมรับผิด แลไกล่เกลี่ยกัน ทางผู้ปกครอง(ผู้เสียหาย) ไม่ติดใจเอาความและขอให้ทางโรงเรียนเพิ่มมาตรการในการดูแลนักเรียนและกำชับครูประจำชั้นให้ดูแลนักเรียนอย่างใกล้ชิดมากยิ่งขึ้น หลังจากนั้นผู้อำนวยการสถานศึกษา รองผู้อำนวยการสถานศึกษา ครูประจำชั้น ผู้ปกครองทั้งสองฝ่ายและผู้เกี่ยวข้องได้ให้คำแนะนำอบรม สั่งสอนนักเรียน ให้มีน้ำใจ รู้รักสามัคคี มีเมตตา ช่วยเหลือ เอื้อเฟื้อ ดูแลซึ่งกันและกัน
ความเห็นของผู้แจ้ง: ขอบคุณท่าน ผอ โรงเรียนที่ดำเนินการครับ
พื้นที่: แขวงบางชัน เขตคลองสามวา กรุงเทพมหานคร